ประจำเดือนมาไม่ปกติ มีประจำเดือนห่างจากเดือนครั้งก่อน 43 วัน มา5วันปกติ เดือนถัดมามีประจำเดือน 5 วัน แต่มาน้อย ห่างจากเดือนก่อน 32 วัน 19 วันผ่านมามีประจำเดือนอีก แบบนี้ปกติมั้ยคะ ไม่มีอาการปวดท้อง
สวัสดีค่ะ ประจำเดือนที่ปกติ จะมีระยะห่างระหว่างรอบเดือนตั้งแต่ 21-35 วัน (หรืออาจนาน 45 วัน) ซึ่งในแต่ละรอบเดือนไม่จำเป็นต้องเท่ากัน และจะมีเลือดออกนาน 2-7 วัน ซึ่งในแต่ละรอบเดือน ไม่จำเป็นต้องเท่ากันเช่นกันทั้งนี้ หากมีระยะห่างระหว่างรอบประจำเดือนที่ 43 วัน 32 วัน และ 19 วัน ถือว่ามีระยะห่างระหว่างรอบประจำเดือนที่ไม่สม่ำเสมอ และระยะห่างที่ 19 วัน ก็ถือว่าสั้นกว่าปกติ แต่เนื่องจากเพิ่งเป็นแค่รอบเดือนเดียว อาจสังเกตอาการไปก่อนค่ะ หากระยะห่างในรอบเดือนหน้า ยังคงน้อยกว่า 21 วัน แนะนำควรไปพบแพทย์เพื่อตรวจหาสาเหตุ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้นแต่นอกจากนี้ หากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วย เพราะเลือดที่ออกอาจไม่ใช่ประจำเดือนก็ได้ค่ะ